กฎกระทรวงกำหนดขนาด ลักษณะ และสีของแผ่นป้ายทะเบียนรถและการแสดงแผ่นป้ายทะเบียนรถและเครื่องหมายแสดงการเสียภาษีประจำปี พ.ศ. 2554
ประกาศวันที่ 2011-06-08

content: กฎกระทรวง กำหนดขนาด ลักษณะ และสีของแผ่นป้ายทะเบียนรถ และการแสดงแผ่นป้ายทะเบียนรถและเครื่องหมายแสดงการเสียภาษีประจำปี พ.ศ. ๒๕๕๔
content: อาศัยอำนาจตามความในมาตรา ๕ (๔) แห่งพระราชบัญญัติรถยนต์ พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๐) พ.ศ. ๒๕๔๒ และมาตรา ๑๑ แห่งพระราชบัญญัติรถยนต์ พ.ศ. ๒๕๒๒ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา
content: ๓๔ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเลิก (๑) กฎกระทรวงกำหนดลักษณะ ขนาด และสีของแผ่นป้ายทะเบียนรถ พ.ศ. ๒๕๔๗ (๒) กฎกระทรวงกำหนดลักษณะ ขนาด และสีของแผ่นป้ายทะเบียนรถ (ฉบับที่ ๒) พ.ศ. ๒๕๕๐
sectionNo: 2/1
content: ข้อ ๒/๑ ในกฎกระทรวงนี้ “รถยนต์โบราณ” หมายความว่า รถยนต์นั่งส่วนบุคคลไม่เกินเจ็ดคน รถยนต์นั่งส่วนบุคคลเกินเจ็ดคน และรถยนต์บรรทุกส่วนบุคคล ตามชื่อยี่ห้อ แบบ รุ่น และวันที่นำเข้ามาในราชอาณาจักร ที่อธิบดีประกาศกำหนด ซึ่งมีอายุตั้งแต่สามสิบปีขึ้นไปนับตามปีที่ผลิต
sectionNo: 2/1
content: และได้นำเข้ามาในราชอาณาจักรแบบสำเร็จรูปทั้งคัน โดยไม่รวมถึงการนำเข้าจากเขตปลอดอากรหรือคลังสินค้าทัณฑ์บนตามกฎหมายว่าด้วยศุลกากร หรือเขตประกอบการเสรีตามกฎหมายว่าด้วยการนิคมอุตสาหกรรม
sectionNo: 3
content: ข้อ ๓ แผ่นป้ายทะเบียนรถที่นายทะเบียนออกให้ซึ่งมีหมายเลขตรงกับใบคู่มือจดทะเบียนรถ ให้เป็นรูปสี่เหลี่ยมโดยมีขนาด ลักษณะ และสี ดังต่อไปนี้ (๑) ขนาดและลักษณะ (ก) แผ่นป้ายทะเบียนรถสำหรับรถยนต์รับจ้างระหว่างจังหวัด รถยนต์รับจ้างบรรทุกคนโดยสารไม่เกินเจ็ดคน รถยนต์รับจ้างสามล้อ รถยนต์สี่ล้อเล็กรับจ้าง
sectionNo: 3
content: รถยนต์บริการธุรกิจ รถยนต์บริการทัศนาจร รถยนต์บริการให้เช่า รถยนต์นั่งส่วนบุคคลไม่เกินเจ็ดคน รถยนต์นั่งส่วนบุคคลเกินเจ็ดคน รถยนต์บรรทุกส่วนบุคคล รถยนต์สามล้อส่วนบุคคล รถพ่วง รถบดถนน รถแทรกเตอร์ และรถใช้งานเกษตรกรรม ๑) ให้มีขนาดกว้าง ๑๕ เซนติเมตร ยาว ๓๔ เซนติเมตร ขอบแผ่นป้ายอัดเป็นรอยดุน
sectionNo: 3
content: ในแผ่นป้ายมีเครื่องหมายเป็นตัวอักษร ขส อยู่ภายในวงกลมอัดเป็นรอยดุนที่มุมล่างด้านขวาของแผ่นป้ายที่สามารถมองเห็นได้ชัดเจนด้วยตาเปล่าตามขนาดที่อธิบดีกำหนด ๒) แผ่นป้ายทะเบียนรถให้แบ่งออกเป็นสองบรรทัด ดังต่อไปนี้ ก) แผ่นป้ายทะเบียนรถ บรรทัดที่หนึ่งประกอบด้วยตัวอักษรประจำหมวดตัวที่หนึ่ง
sectionNo: 3
content: ตัวอักษรประจำหมวดตัวที่สอง และหมายเลขทะเบียนไม่เกินสี่หลัก บรรทัดที่สองเป็นตัวอักษรแสดงชื่อกรุงเทพมหานครหรือจังหวัดที่จดทะเบียน เว้นแต่กรณีจดทะเบียนที่อำเภอเบตง จังหวัดยะลา ให้ใช้คำว่า เบตง ทั้งนี้ ตัวอักษรให้ใช้ตัวอักษรไทย และหมายเลขทะเบียนให้ใช้ตัวเลขอารบิค
sectionNo: 3
content: โดยให้ทั้งตัวเลขและตัวอักษรอัดเป็นรอยดุน ข) แผ่นป้ายทะเบียนรถยนต์นั่งส่วนบุคคลไม่เกินเจ็ดคนให้มีลักษณะเช่นเดียวกับที่กำหนดไว้ตาม ก) เว้นแต่กรณีเป็นแผ่นป้ายทะเบียนรถที่มีกฎกระทรวงกำหนดหมายเลขทะเบียนซึ่งเป็นที่ต้องการหรือเป็นที่นิยม
sectionNo: 3
content: บรรทัดที่หนึ่งอาจประกอบด้วยตัวอักษรประจำหมวดมากกว่าสองตัวอักษรหรือมีตัวอักษรผสมสระหรือวรรณยุกต์ได้ ทั้งนี้ กรณีที่แผ่นป้ายทะเบียนรถมีตัวอักษรประจำหมวดมากกว่าสองตัวอักษรหรือมีตัวอักษรผสมสระหรือวรรณยุกต์ ให้ขอบแผ่นป้ายทะเบียนรถดังกล่าวไม่ต้องอัดเป็นรอยดุน และเครื่องหมาย ตัวเลข
sectionNo: 3
content: และตัวอักษรใช้เป็นลายพิมพ์ โดยการกำหนดตัวอักษรประจำหมวดให้เป็นไปตามหลักเกณฑ์ที่อธิบดีประกาศกำหนด ค) แผ่นป้ายทะเบียนรถสำหรับรถยนต์นั่งส่วนบุคคลไม่เกินเจ็ดคน รถยนต์นั่งส่วนบุคคลเกินเจ็ดคน และรถยนต์บรรทุกส่วนบุคคล ที่เป็นรถยนต์โบราณ ให้มีลักษณะเช่นเดียวกับที่กำหนดไว้ตาม ก)
sectionNo: 3
content: เว้นแต่บรรทัดที่หนึ่งประกอบด้วยตัวอักษรประจำหมวดหนึ่งตัว และหมายเลขทะเบียนไม่เกินสี่หลัก ๓) ในกรณีที่ใช้ตัวอักษรประจำหมวดตัวที่หนึ่งและตัวที่สองจนครบทุกตัวอักษรแล้วในบรรทัดที่หนึ่งให้เพิ่มตัวเลขอารบิคตั้งแต่ ๑ ถึง ๙ ตามลำดับ ไว้ด้านหน้าของตัวอักษรประจำหมวดตัวที่หนึ่ง ๔) ตัวเลขและตัวอักษร
sectionNo: 3
content: ให้อัดเป็นรอยดุน ในการนี้ตัวเลขในบรรทัดที่หนึ่งให้สูงไม่น้อยกว่า ๕.๘ เซนติเมตร และกว้างไม่น้อยกว่า ๓.๑ เซนติเมตร ตัวอักษรประจำหมวดในบรรทัดที่หนึ่ง ให้สูงไม่น้อยกว่า ๕.๘ เซนติเมตร และกว้างไม่น้อยกว่า ๓.๘ เซนติเมตร ตัวอักษรในบรรทัดที่สอง ให้สูงไม่น้อยกว่า ๒.๑ เซนติเมตร และกว้างไม่น้อยกว่า ๑.๘
sectionNo: 3
content: เซนติเมตร ทั้งนี้ เว้นแต่กรณีตัวอักษร ข ง ช ซ ฌ ญ ฎ ฏ ฐ ฒ ณ ป ฝ ฟ ศ ษ ส ฬ ฮ สระ วรรณยุกต์และหมายเลข ๑ ให้อธิบดีกำหนดความสูงและความกว้างของตัวอักษรหรือตัวเลขดังกล่าว ๕) การใช้ตัวเลขนำหน้าตัวอักษรประจำหมวด ตัวอักษรประจำหมวดและหมายเลขทะเบียน ให้เป็นไปตามที่อธิบดีประกาศกำหนด (ข)
sectionNo: 3
content: แผ่นป้ายทะเบียนรถสำหรับรถจักรยานยนต์ส่วนบุคคลและรถจักรยานยนต์สาธารณะ ๑) ให้มีขนาดกว้าง ๑๗.๒๐ เซนติเมตร ยาว ๒๒ เซนติเมตร ขอบแผ่นป้ายอัดเป็นรอยดุน ในแผ่นป้ายมีเครื่องหมายเป็นตัวอักษร ขส อยู่ภายในวงกลมอัดเป็นรอยดุนที่มุมบนด้านขวาของแผ่นป้ายที่สามารถมองเห็นได้ชัดเจนด้วยตาเปล่าตามขนาดที่อธิบดีกำหนด ๒)
sectionNo: 3
content: แผ่นป้ายแบ่งออกเป็นสามบรรทัด บรรทัดที่หนึ่งประกอบด้วยตัวเลขอารบิค ตั้งแต่ ๑ ถึง ๙ ตามลำดับ ไว้ด้านหน้าของตัวอักษรประจำหมวดตัวที่หนึ่งและตัวอักษรประจำหมวดตัวที่สอง บรรทัดที่สองเป็นตัวอักษรแสดงชื่อกรุงเทพมหานครหรือจังหวัดที่จดทะเบียน เว้นแต่กรณีจดทะเบียนที่อำเภอเบตง จังหวัดยะลา ให้ใช้คำว่า เบตง
sectionNo: 3
content: บรรทัดที่สามเป็นหมายเลขทะเบียนไม่เกินสี่หลัก ทั้งนี้ ตัวอักษรให้ใช้ตัวอักษรไทย และตัวเลขและหมายเลขทะเบียนให้ใช้ตัวเลขอารบิคและทั้งตัวเลขและตัวอักษรให้อัดเป็นรอยดุน ๓) ตัวเลขและตัวอักษร ในบรรทัดที่หนึ่งและบรรทัดที่สาม ให้สูงไม่น้อยกว่า ๔ เซนติเมตร และกว้างไม่น้อยกว่า ๓ เซนติเมตร
sectionNo: 3
content: ตัวอักษรในบรรทัดที่สอง ให้สูงไม่น้อยกว่า ๒ เซนติเมตร และกว้างไม่น้อยกว่า ๑.๓ เซนติเมตร ทั้งนี้ เว้นแต่กรณีตัวอักษร ข ง ช ซ ฌ ญ ฎ ฏ ฐ ฒ ณ ป ฝ ฟ ศ ษ ส ฬ ฮ สระ วรรณยุกต์ และหมายเลข ๑ ให้อธิบดีกำหนดความสูงและความกว้างของตัวอักษรหรือตัวเลขดังกล่าว ๔) การใช้ตัวเลขนำหน้าตัวอักษรประจำหมวด
sectionNo: 3
content: ตัวอักษรประจำหมวดและหมายเลขทะเบียน ให้เป็นไปตามที่อธิบดีประกาศกำหนด (ค) แผ่นป้ายทะเบียนรถสำหรับรถยนต์ของบุคคลในคณะผู้แทนทางการทูต หน่วยงานพิเศษของสถานทูต คณะผู้แทนทางกงสุล องค์การระหว่างประเทศหรือทบวงการชำนัญพิเศษแห่งสหประชาชาติซึ่งประจำอยู่ในประเทศไทย
sectionNo: 3
content: และสำหรับรถยนต์ของสำนักงานเศรษฐกิจและการค้าของต่างประเทศที่จัดตั้งขึ้นในประเทศไทยตามความตกลงระหว่างรัฐบาลไทยกับรัฐบาลต่างประเทศ และของเจ้าหน้าที่สำนักงานดังกล่าว ๑) ให้มีขนาดกว้าง ๑๑ เซนติเมตร และยาว ๓๘.๗ เซนติเมตร ๒) แผ่นป้ายแบ่งออกเป็นสามตอน ตอนซ้ายแบ่งออกเป็นสองบรรทัด บรรทัดที่หนึ่งเป็นตัวอักษร
sectionNo: 3
content: สูงไม่น้อยกว่า ๔ เซนติเมตร และกว้างไม่น้อยกว่า ๓.๕ เซนติเมตร หลังตัวอักษรมีจุดวงกลมเส้นผ่าศูนย์กลางไม่น้อยกว่า ๐.๖ เซนติเมตร บรรทัดที่สองเป็นตัวเลขอารบิค เป็นรหัสแทนชื่อประเทศ องค์การระหว่างประเทศหรือทบวงการชำนัญพิเศษแห่งสหประชาชาติซึ่งประจำอยู่ในประเทศไทย
sectionNo: 3
content: หรือสำนักงานเศรษฐกิจและการค้าของต่างประเทศที่จัดตั้งขึ้นในประเทศไทยตามความตกลงระหว่างรัฐบาลไทยกับรัฐบาลต่างประเทศ สูงไม่น้อยกว่า ๔ เซนติเมตร และกว้างไม่น้อยกว่า ๑.๘ เซนติเมตร เว้นแต่กรณีหมายเลข ๑ กว้างไม่น้อยกว่า ๐.๕ เซนติเมตร ตอนกลางเป็นขีดตามทางยาว กว้างไม่น้อยกว่า ๑.๑ เซนติเมตร ยาวไม่น้อยกว่า ๔
sectionNo: 3
content: เซนติเมตร เหนือขีดมีเครื่องหมายเป็นตัวอักษร ขส อยู่ภายในวงกลมอัดเป็นรอยดุนที่สามารถมองเห็นได้ชัดเจนด้วยตาเปล่าตามขนาดที่อธิบดีกำหนด ตอนขวาหลังขีดเป็นหมายเลขทะเบียนเป็นตัวเลขอารบิค สูงไม่น้อยกว่า ๗.๒ เซนติเมตร และกว้างไม่น้อยกว่า ๓.๒ เซนติเมตร เว้นแต่กรณีหมายเลข ๑ กว้างไม่น้อยกว่า ๑ เซนติเมตร
sectionNo: 3
content: หมายเลขทะเบียนให้เริ่มตั้งแต่ ๑ ถึง ๙๙๙๙ และทั้งตัวอักษร จุดวงกลม ตัวเลข และขีดให้อัดเป็นรอยดุน ๓) การใช้ตัวอักษรในบรรทัดที่หนึ่งของตอนซ้ายของแผ่นป้ายให้เป็น ดังต่อไปนี้ ก) รถยนต์ของบุคคลในคณะผู้แทนทางการทูต ให้ใช้อักษร ท ข) รถยนต์ของบุคคลในหน่วยงานพิเศษของสถานทูต ให้ใช้อักษร พ ค)
sectionNo: 3
content: รถยนต์ของบุคคลในคณะผู้แทนทางกงสุล ให้ใช้อักษร ก ง) รถยนต์ของบุคคลในองค์การระหว่างประเทศหรือทบวงการชำนัญพิเศษแห่งสหประชาชาติซึ่งประจำอยู่ในประเทศไทย ให้ใช้อักษร อ จ) รถยนต์ของสำนักงานเศรษฐกิจและการค้าของต่างประเทศที่จัดตั้งขึ้นในประเทศไทยตามความตกลงระหว่างรัฐบาลไทยกับรัฐบาลต่างประเทศ
sectionNo: 3
content: และของเจ้าหน้าที่สำนักงานดังกล่าว ให้ใช้อักษร ศ (ง) แผ่นป้ายทะเบียนรถสำหรับรถจักรยานยนต์ส่วนบุคคลของบุคคลในคณะผู้แทนทางการทูต หน่วยงานพิเศษของสถานทูต คณะผู้แทนทางกงสุล องค์การระหว่างประเทศหรือทบวงการชำนัญพิเศษแห่งสหประชาชาติซึ่งประจำอยู่ในประเทศไทย
sectionNo: 3
content: และสำหรับรถจักรยานยนต์ส่วนบุคคลของสำนักงานเศรษฐกิจและการค้าของต่างประเทศที่จัดตั้งขึ้นในประเทศไทยตามความตกลงระหว่างรัฐบาลไทยกับรัฐบาลต่างประเทศ และของเจ้าหน้าที่สำนักงานดังกล่าว ๑) ให้มีขนาดกว้าง ๙ เซนติเมตร และยาว ๒๗ เซนติเมตร ๒) แผ่นป้ายแบ่งออกเป็นสามตอน ตอนซ้ายแบ่งออกเป็นสองบรรทัด
sectionNo: 3
content: บรรทัดที่หนึ่งเป็นตัวอักษร สูงไม่น้อยกว่า ๓.๕ เซนติเมตร และกว้างไม่น้อยกว่า ๓ เซนติเมตร หลังตัวอักษรมีจุดวงกลมเส้นผ่าศูนย์กลางไม่น้อยกว่า ๐.๕ เซนติเมตร บรรทัดที่สองเป็นตัวเลขอารบิค เป็นรหัสแทนชื่อประเทศ องค์การระหว่างประเทศหรือทบวงการชำนัญพิเศษแห่งสหประชาชาติซึ่งประจำอยู่ในประเทศไทย
sectionNo: 3
content: หรือสำนักงานเศรษฐกิจและการค้าของต่างประเทศที่จัดตั้งขึ้นในประเทศไทยตามความตกลงระหว่างรัฐบาลไทยกับรัฐบาลต่างประเทศ สูงไม่น้อยกว่า ๓.๕ เซนติเมตร และกว้างไม่น้อยกว่า ๑.๘ เซนติเมตร เว้นแต่กรณีหมายเลข ๑ กว้างไม่น้อยกว่า ๐.๕ เซนติเมตร ตอนกลางเป็นขีดตามทางยาว กว้างไม่น้อยกว่า ๐.๘ เซนติเมตร ยาวไม่น้อยกว่า
sectionNo: 3
content: ๓ เซนติเมตร เหนือขีดมีเครื่องหมายตัวอักษร ขส อยู่ภายในวงกลมอัดเป็นรอยดุนที่สามารถมองเห็นได้ชัดเจนด้วยตาเปล่าตามขนาดที่อธิบดีกำหนด ตอนขวาหลังขีดเป็นหมายเลขทะเบียนเป็นตัวเลขอารบิค สูงไม่น้อยกว่า ๕ เซนติเมตร และกว้างไม่น้อยกว่า ๒.๓ เซนติเมตร เว้นแต่กรณีหมายเลข ๑ กว้างไม่น้อยกว่า ๐.๖ เซนติเมตร
sectionNo: 3
content: หมายเลขทะเบียนให้เริ่มตั้งแต่ ๑ ถึง ๙๙๙๙ และทั้งตัวอักษร จุดวงกลม ตัวเลข และขีดให้อัดเป็นรอยดุน ๓) การใช้ตัวอักษรในบรรทัดที่หนึ่งของตอนซ้ายของแผ่นป้ายให้มีลักษณะเช่นเดียวกับ (ค) ๓) (๒) สี (ก) แผ่นป้ายทะเบียนรถสำหรับรถยนต์รับจ้างระหว่างจังหวัด รถยนต์รับจ้างบรรทุกคนโดยสารไม่เกินเจ็ดคน
sectionNo: 3
content: รถยนต์รับจ้างสามล้อ และรถยนต์สี่ล้อเล็กรับจ้าง ให้พื้นแผ่นป้ายใช้สีเหลืองสะท้อนแสง โดยให้ตัวเลขนำหน้าตัวอักษรประจำหมวด ตัวอักษรประจำหมวด หมายเลขทะเบียนตัวอักษรแสดงชื่อกรุงเทพมหานครหรือจังหวัดที่จดทะเบียน และขอบแผ่นป้ายใช้สี ดังต่อไปนี้ ๑) รถยนต์รับจ้างระหว่างจังหวัดใช้สีแดง ๒)
sectionNo: 3
content: รถยนต์รับจ้างบรรทุกคนโดยสารไม่เกินเจ็ดคนใช้สีดำ ๓) รถยนต์รับจ้างสามล้อใช้สีเขียว ๔) รถยนต์สี่ล้อเล็กรับจ้างใช้สีน้ำเงิน (ข) แผ่นป้ายทะเบียนรถสำหรับรถยนต์บริการธุรกิจ รถยนต์บริการทัศนาจร และรถยนต์บริการให้เช่า ให้พื้นแผ่นป้ายใช้สีเขียวสะท้อนแสง โดยให้ตัวเลขนำหน้าตัวอักษรประจำหมวด ตัวอักษรประจำหมวด
sectionNo: 3
content: หมายเลขทะเบียน ตัวอักษรแสดงชื่อกรุงเทพมหานครหรือจังหวัดที่จดทะเบียน และขอบแผ่นป้ายใช้สีขาว (ค) แผ่นป้ายทะเบียนรถสำหรับรถยนต์นั่งส่วนบุคคลไม่เกินเจ็ดคน รถยนต์นั่งส่วนบุคคลเกินเจ็ดคน รถยนต์บรรทุกส่วนบุคคล และรถยนต์สามล้อส่วนบุคคล ให้พื้นแผ่นป้ายใช้สีขาวสะท้อนแสงโดยให้ตัวเลขนำหน้าตัวอักษรประจำหมวด
sectionNo: 3
content: ตัวอักษรประจำหมวด หมายเลขทะเบียน ตัวอักษรแสดงชื่อกรุงเทพมหานครหรือจังหวัดที่จดทะเบียน และขอบแผ่นป้ายใช้สีดังต่อไปนี้ ๑) รถยนต์นั่งส่วนบุคคลไม่เกินเจ็ดคนใช้สีดำ ๒) รถยนต์นั่งส่วนบุคคลเกินเจ็ดคนใช้สีน้ำเงิน ๓) รถยนต์บรรทุกส่วนบุคคลใช้สีเขียว ๔) รถยนต์สามล้อส่วนบุคคลใช้สีแดง (ค/๑)
sectionNo: 3
content: แผ่นป้ายทะเบียนรถสำหรับรถยนต์นั่งส่วนบุคคลไม่เกินเจ็ดคน รถยนต์นั่งส่วนบุคคลเกินเจ็ดคน และรถยนต์บรรทุกส่วนบุคคล ที่เป็นรถยนต์โบราณ ให้พื้นแผ่นป้ายใช้สีดำสะท้อนแสง โดยให้ตัวอักษรประจำหมวด หมายเลขทะเบียน ตัวอักษรแสดงชื่อกรุงเทพมหานครหรือจังหวัดที่จดทะเบียน และขอบแผ่นป้ายใช้สีขาว (ง)
sectionNo: 3
content: แผ่นป้ายทะเบียนรถสำหรับรถพ่วง รถบดถนน รถแทรกเตอร์ และรถใช้งานเกษตรกรรม ให้พื้นแผ่นป้ายใช้สีส้มสะท้อนแสง โดยให้ตัวเลขนำหน้าตัวอักษรประจำหมวด ตัวอักษรประจำหมวด หมายเลขทะเบียน ตัวอักษรแสดงชื่อกรุงเทพมหานครหรือจังหวัดที่จดทะเบียน และขอบแผ่นป้ายใช้สีดำ (จ) แผ่นป้ายทะเบียนรถสำหรับรถจักรยานยนต์ส่วนบุคคล
sectionNo: 3
content: ให้พื้นแผ่นป้ายใช้สีขาวสะท้อนแสง โดยให้ตัวเลขนำหน้าตัวอักษรประจำหมวด ตัวอักษรประจำหมวด หมายเลขทะเบียนตัวอักษรแสดงชื่อกรุงเทพมหานครหรือจังหวัดที่จดทะเบียน และขอบแผ่นป้ายใช้สีดำ (ฉ) แผ่นป้ายทะเบียนรถสำหรับรถจักรยานยนต์สาธารณะ ให้พื้นแผ่นป้ายใช้สีเหลืองสะท้อนแสง โดยให้ตัวเลขนำหน้าตัวอักษรประจำหมวด
sectionNo: 3
content: ตัวอักษรประจำหมวด หมายเลขทะเบียน ตัวอักษรแสดงชื่อกรุงเทพมหานครหรือจังหวัดที่จดทะเบียน และขอบแผ่นป้ายใช้สีดำ (ช) แผ่นป้ายทะเบียนรถสำหรับรถยนต์และรถจักรยานยนต์ส่วนบุคคลของบุคคลในคณะผู้แทนทางการทูต ให้พื้นแผ่นป้ายใช้สีขาวสะท้อนแสง โดยให้ตัวอักษร จุดวงกลม ตัวเลข และขีดใช้สีดำ (ซ)
sectionNo: 3
content: แผ่นป้ายทะเบียนรถสำหรับรถยนต์และรถจักรยานยนต์ส่วนบุคคลของบุคคลในหน่วยงานพิเศษของสถานทูต คณะผู้แทนทางกงสุล องค์การระหว่างประเทศหรือทบวงการชำนัญพิเศษแห่งสหประชาชาติซึ่งประจำอยู่ในประเทศไทย
sectionNo: 3
content: และสำหรับรถยนต์และรถจักรยานยนต์ส่วนบุคคลของสำนักงานเศรษฐกิจและการค้าของต่างประเทศที่จัดตั้งขึ้นในประเทศไทยตามความตกลงระหว่างรัฐบาลไทยกับรัฐบาลต่างประเทศ และของเจ้าหน้าที่สำนักงานดังกล่าว ให้พื้นแผ่นป้ายใช้สีฟ้าสะท้อนแสงโดยให้ตัวอักษร จุดวงกลม ตัวเลข และขีดใช้สีขาว
sectionNo: 3
content: เว้นแต่แผ่นป้ายทะเบียนรถสำหรับรถยนต์ของเจ้าพนักงานกงสุลกิตติมศักดิ์ ให้พื้นแผ่นป้ายใช้สีเทาสะท้อนแสง โดยให้ตัวอักษร จุดวงกลม ตัวเลขและขีดใช้สีดำ ในกรณีแผ่นป้ายทะเบียนรถที่มีกฎกระทรวงกำหนดหมายเลขทะเบียนซึ่งเป็นที่ต้องการหรือเป็นที่นิยม อธิบดีอาจประกาศกำหนดให้ใช้สีพื้นแผ่นป้าย
sectionNo: 3
content: ตัวเลขนำหน้าตัวอักษรประจำหมวด ตัวอักษรประจำหมวด หมายเลขทะเบียน ตัวอักษรแสดงชื่อกรุงเทพมหานครหรือจังหวัดที่จดทะเบียนและขอบแผ่นป้ายเป็นประการอื่นก็ได้
sectionNo: 4
content: ข้อ ๔ พื้นแผ่นป้ายทะเบียนรถประเภทใดจะมีรูปภาพที่สามารถอธิบายหรือมองเห็นความหมายในภาพที่ปรากฏเสมือนจริงนั้นได้ ให้เป็นไปตามที่อธิบดีประกาศกำหนด
sectionNo: 5
content: ข้อ ๕ แผ่นป้ายทะเบียนรถให้ติดตรึงไว้ในที่ที่เห็นได้ง่ายที่หน้ารถหนึ่งแผ่น และที่ท้ายรถหนึ่งแผ่น เว้นแต่รถจักรยานยนต์หรือรถพ่วงให้ติดตรึงที่ท้ายรถหนึ่งแผ่น การติดตรึงแผ่นป้ายต้องไม่กระทำในลักษณะที่วัสดุที่ยึดแผ่นป้ายนั้นอาจปิดบังทั้งหมดหรือแต่บางส่วนของตัวเลขนำหน้าตัวอักษรประจำหมวด ตัวอักษรประจำหมวด
sectionNo: 5
content: หมายเลขทะเบียน ตัวอักษรแสดงชื่อกรุงเทพมหานครหรือจังหวัดที่จดทะเบียน โดยต้องไม่นำวัสดุหรือสิ่งอื่นใดไม่ว่าจะก่อให้เกิดแสงสว่างหรือเรืองแสงหรือไม่ก็ตาม มาปิด บัง หรือติดไว้ในบริเวณใกล้เคียงกับแผ่นป้ายทะเบียนรถจนไม่สามารถมองเห็นทั้งหมดหรือแต่บางส่วนของตัวเลขหรือตัวอักษรนั้น
sectionNo: 6
content: ข้อ ๖ เครื่องหมายแสดงการเสียภาษีประจำปี ให้ติดที่ด้านในของกระจกกันลมด้านหน้ารถโดยหันข้อความด้านหน้าของเครื่องหมายแสดงการเสียภาษีประจำปีออกด้านนอกรถ เว้นแต่รถจักรยานยนต์ รถพ่วง รถบดถนน รถแทรกเตอร์ รถใช้งานเกษตรกรรม และรถอื่นตามที่กำหนดในกฎกระทรวง
sectionNo: 6
content: ให้ติดในที่ที่สามารถมองเห็นข้อความด้านหน้าของเครื่องหมายแสดงการเสียภาษีประจำปีได้ชัดเจน
sectionNo: 7
content: ข้อ ๗ แผ่นป้ายทะเบียนรถที่ใช้ตามความตกลงระหว่างประเทศ ให้เป็นไปตามที่กำหนดในความตกลงระหว่างประเทศนั้น ให้กรมการขนส่งทางบกจัดให้มีแผ่นป้ายทะเบียนรถที่ใช้ตามความตกลงระหว่างประเทศตามวรรคหนึ่ง ในกรณีที่มีการนำรถกลับเข้ามาในราชอาณาจักร ให้นำแผ่นป้ายทะเบียนรถที่ใช้ตามความตกลงระหว่างประเทศออก
sectionNo: 8
content: ข้อ ๘ บรรดาแผ่นป้ายทะเบียนรถที่นายทะเบียนได้จัดทำขึ้นก่อนวันที่กฎกระทรวงนี้ใช้บังคับ ให้นายทะเบียนออกให้แก่รถที่จดทะเบียนได้ต่อไปจนกว่าจะครบจำนวนที่ได้จัดทำขึ้นไว้
sectionNo: 9
content: ข้อ ๙ บรรดาแผ่นป้ายทะเบียนรถที่นายทะเบียนออกให้ไว้ก่อนวันที่กฎกระทรวงนี้ใช้บังคับและที่นายทะเบียนออกให้แก่รถที่จดทะเบียนตามข้อ ๘ แห่งกฎกระทรวงนี้ ให้ใช้ได้ต่อไป
sectionNo: 10
content: ข้อ ๑๐ ในกรณีที่แผ่นป้ายทะเบียนรถที่ออกให้ไว้ก่อนวันที่กฎกระทรวงนี้ใช้บังคับ และแผ่นป้ายทะเบียนรถที่ออกตามข้อ ๘ สูญหายหรือชำรุดจนทำให้ไม่อาจมองเห็นตัวเลข ตัวอักษร หรือสีบนแผ่นป้ายดังกล่าวได้ชัดเจนด้วยตาเปล่า หากเจ้าของรถได้ขอให้ออกแผ่นป้ายทะเบียนรถให้แทนแผ่นป้ายทะเบียนรถที่สูญหายหรือชำรุด
sectionNo: 10
content: ให้นายทะเบียนออกแผ่นป้ายทะเบียนรถให้ใหม่ตามที่กำหนดไว้ในกฎกระทรวงนี้ เว้นแต่กรณีแผ่นป้ายทะเบียนรถจักรยานยนต์ส่วนบุคคลและรถจักรยานยนต์สาธารณะให้นายทะเบียนออกแผ่นป้ายทะเบียนรถจักรยานยนต์ตามกฎกระทรวงกำหนดลักษณะ ขนาด และสีของแผ่นป้ายทะเบียนรถ พ.ศ. ๒๕๔๗ และที่แก้ไขเพิ่มเติม
sectionNo: 10
content: การขอออกแผ่นป้ายทะเบียนรถตามวรรคหนึ่ง ให้เจ้าของรถเสียค่าธรรมเนียมตามอัตราที่กฎหมายกำหนด
sectionNo: 11
content: ข้อ ๑๑ บรรดาระเบียบ ประกาศ หรือคำสั่ง ที่ออกตามกฎกระทรวงกำหนดลักษณะ ขนาดและสีของแผ่นป้ายทะเบียนรถ พ.ศ. ๒๕๔๗ และที่แก้ไขเพิ่มเติม ที่ใช้บังคับอยู่ในวันก่อนวันที่กฎกระทรวงนี้ใช้บังคับ ให้ยังคงใช้บังคับต่อไปได้เพียงเท่าที่ไม่ขัดหรือแย้งกับกฎกระทรวงนี้
content: ให้ไว้ ณ วันที่ ๓๐ พฤษภาคม พ.ศ. ๒๕๕๔ สุชาติ โชคชัยรัตนากร รัฐมนตรีช่วยว่าการกระทรวงคมนาคม ปฏิบัติราชการแทน รัฐมนตรีว่าการกระทรวงคมนาคม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่แผ่นป้ายทะเบียนรถตามขนาด ลักษณะและสีที่กำหนดในปัจจุบันไม่สามารถรองรับการจดทะเบียนรถยนต์ที่เพิ่มจำนวนมากขึ้นได้ และมีลักษณะที่ยากต่อการตรวจสอบ สมควรปรับปรุงขนาด ลักษณะ และสีของแผ่นป้ายทะเบียนรถให้เหมาะสมยิ่งขึ้น
content: เพื่อออกให้สำหรับรถที่จดทะเบียนได้อย่างเพียงพอ และกำหนดวิธีการแสดงแผ่นป้ายทะเบียนรถและเครื่องหมายแสดงการเสียภาษีประจำปีให้ชัดเจนเพื่อประโยชน์ในการตรวจสอบ จึงจำเป็นต้องออกกฎกระทรวงนี้
sectionNo: ฉบับที่ 2
content: กฎกระทรวงกำหนดขนาด ลักษณะ และสีของแผ่นป้ายทะเบียนรถ และการแสดงแผ่นป้ายทะเบียนรถและเครื่องหมายแสดงการเสียภาษีประจำปี (ฉบับที่ ๒) พ.ศ. ๒๕๖๓
sectionNo: 3
content: ข้อ ๓ บรรดาแผ่นป้ายทะเบียนรถที่นายทะเบียนออกให้ไว้ก่อนวันที่กฎกระทรวงนี้ใช้บังคับให้ยังคงใช้ได้ต่อไป
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๙ (๙) แห่งพระราชบัญญัติรถยนต์ พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๘) พ.ศ. ๒๕๖๒ ได้บัญญัติให้รถของสำนักงานเศรษฐกิจและการค้าของต่างประเทศที่จัดตั้งขึ้นในประเทศไทยตามความตกลงระหว่างรัฐบาลไทยกับรัฐบาลต่างประเทศ
content: และรถของเจ้าหน้าที่สำนักงานดังกล่าวได้รับยกเว้นไม่ต้องเสียค่าธรรมเนียม แต่เนื่องจากในปัจจุบันยังไม่เคยมีการกำหนดแผ่นป้ายทะเบียนรถสำหรับรถของสำนักงานเศรษฐกิจและการค้าของต่างประเทศที่จัดตั้งขึ้นในประเทศไทยตามความตกลงระหว่างรัฐบาลไทยกับรัฐบาลต่างประเทศ และรถของเจ้าหน้าที่สำนักงานดังกล่าว
content: สมควรกำหนดขนาด ลักษณะ และสีของแผ่นป้ายทะเบียนรถตามกฎหมายว่าด้วยรถยนต์สำหรับรถของสำนักงานเศรษฐกิจและการค้าของต่างประเทศที่จัดตั้งขึ้นในประเทศไทยตามความตกลงระหว่างรัฐบาลไทยกับรัฐบาลต่างประเทศ และรถของเจ้าหน้าที่สำนักงานดังกล่าว จึงจำเป็นต้องออกกฎกระทรวงนี้
sectionNo: ฉบับที่ 3 
content: กฎกระทรวงกำหนดขนาด ลักษณะ และสีของแผ่นป้ายทะเบียนรถ และการแสดงแผ่นป้ายทะเบียนรถและเครื่องหมายแสดงการเสียภาษีประจำปี (ฉบับที่ ๓) พ.ศ. ๒๕๖๔
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ในปัจจุบัน ลักษณะของแผ่นป้ายทะเบียนรถสำหรับรถยนต์นั่งส่วนบุคคลไม่เกินเจ็ดคน ประกอบด้วยอักษรประจำหมวดตัวที่หนึ่ง ตัวอักษรประจำหมวดตัวที่สอง หมายเลขทะเบียนไม่เกินสี่หลัก และตัวอักษรแสดงชื่อกรุงเทพมหานครหรือจังหวัดที่จดทะเบียน ดังนั้น
content: เพื่อให้การกำหนดตัวอักษรประจำหมวดมีความหลากหลายและเหมาะสมยิ่งขึ้น โดยไม่กระทบต่อการควบคุมและตรวจสอบทางทะเบียนรถ สมควรกำหนดลักษณะของแผ่นป้ายทะเบียนรถสำหรับรถยนต์นั่งส่วนบุคคลไม่เกินเจ็ดคนที่มีกฎกระทรวงกำหนดหมายเลขทะเบียนซึ่งเป็นที่ต้องการหรือเป็นที่นิยม
content: อาจมีตัวอักษรประจำหมวดมากกว่าสองตัวอักษรหรือมีตัวอักษรผสมสระหรือวรรณยุกต์ก็ได้ จึงจำเป็นต้องออกกฎกระทรวงนี้
sectionNo: ฉบับที่ 4 
content: กฎกระทรวงกำหนดขนาด ลักษณะ และสีของแผ่นป้ายทะเบียนรถ และการแสดงแผ่นป้ายทะเบียนรถและเครื่องหมายแสดงการเสียภาษีประจำปี (ฉบับที่ ๔) พ.ศ. ๒๕๖๘
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่คณะรัฐมนตรีได้มีมติเห็นชอบมาตรการส่งเสริมงานศิลปะและรถยนต์โบราณเพื่อกระตุ้นเศรษฐกิจผ่านภาคการท่องเที่ยว โดยให้มีการสนับสนุนการนำเข้าและจดทะเบียนรถยนต์โบราณ
content: สมควรกำหนดให้มีแผ่นป้ายทะเบียนสำหรับรถยนต์โบราณที่นำเข้ามาในราชอาณาจักรภายใต้มาตรการส่งเสริมงานศิลปะและรถยนต์โบราณดังกล่าว เพื่อให้สามารถควบคุม กำกับ และดูแลการใช้รถยนต์โบราณเป็นไปอย่างมีประสิทธิภาพ จึงจำเป็นต้องออกกฎกระทรวงนี้